作者:高文秀
標題:保成公徑赴澠池會・天下樂
內容:則為這兩國干戈若動煩，數十載難也波安，那其間悔後晚，則這個藺相如正直非佔奸。我言詞有定準，無轉關，我可便定興亡在這番。(親隨雲)大夫，旬日之間，到於秦邦也。(正末雲)早來至府門首也。報復去，道有趙國中大夫藺相如在於門前。(卒子云)理會的。中大夫，大王著你過去。(親隨雲)大夫過去，親隨在於何處？(正末雲)你則在門首，我自過去。(正末做見科)(秦昭公雲)趙國使命，官居何職，為何至於秦邦？(正末雲)小官趙國中大夫藺相如，奉趙國命，差小官奉玉璧入秦。(秦昭公雲)既然成公差你送玉璧入秦，今玉璧在於那裡？(正末雲)玉璧見在此，請公子觀看。(秦昭公雲)將玉璧來，我試看咱。(做看科，雲)是好玉璧也。這玉璧當初您趙國怎生得來？(正末雲)公子，這玉璧當初本不在趙國生，乃楚國荊山出此玉。有一人乃是卞和，得此玉進於楚公，楚公不識。次後卞和三進，楚公才知是玉，後來落在俺趙國。(秦昭公雲)原來此玉不為真福，也則如此出產。這玉再有甚麼奇妙？卞和因何知道他是無瑕玉璧也？(正末唱)。